Láninetini eru keypsnet hjá Á-handlunum, seymaði úr endurnýtslutilfari, sum eru sniðgivin og tilvirkaði á Dugna. Láninetini eru við til at minka um nýtsluna av plasti i Føroyum, og hetta hevur stóran týdning fyri okkara umhvørvi. Hettar er ein ómetaligur stórur heiður! Samstarvsátak Dugni hevur fingið spennandi uppgávu frá Á-samtakinum at framleiða láninet til Á-handlarnar í Føroyum. Láninet eru keypsnet, seymað úr endurnýtslutilfari, sum eru sniðgivin og tilvirkað á Dugna. Saman við Á-samtakinum ynskir Dugni at minka munandi um nýtsluna av plasti. Tilgongdin er at geva fjølbroyttar arbeiðsuppgávur hóskandi orku og førleikar. Menniskjaligt tilfeingi–Tilfar Tað liggur ein vakur boðskapur í láninetinum, endurnýtslu og nýnýtslu sum heild. Tilfar og menniskju hava rætt til nýggjar møguleikar. Nøkur teirra hava fortíð sum tjøld á G-festivalinum, dúkar á Hotel Hafnia, gardinur í fjálgum heimi niðri á Reyni o. s. fr. Felags fyri tey øll er, at tey hava fingið nýtt endamál og nýtsluvirði. Við samstarvsátakinum láninet hjá Á-samtakinum og Dugna fáa bæði tilfar og menniskju nýggjar møguleikar at blóma, virka og vera til. Tann einstaki fær møguleika at venja arbeiðsevnir og byggja á styrkir og møguleikar. Dugni er á Hjalla, við Áir, á Kambsdali og í Klaksvík. Bundin frukt- og grønmetisnet Nógv góð átøk eru gjørd fyri at minka um ovurhondsstóru nýtsluna av plasti, og nú er enn eitt átak komið undan kavi. Hettar er eitt samstarv, ið hevur nógv áhugavert við sær, m. a. hava vit víst á møguleikan at falda jólastjørnur, og harvið endurnýta okkara tilboðsbløð. Næsti liður í samstarvinum er frukt- og grønmetisnetið, ið tú sjálv/ur kanst binda og síðani brúka í staðin fyri tunna plastposan, sigur nevndin í Á. Tú kanst hava bundna frukt- og grønmetisnetið við, hvørja ferð tú fert til handils. Ikki einans er netið skjótt og lætt at binda, tað er eisini eitt gott hugskot til jóla-, advents-, nissu- og vertinnugávu. Spennandi samstarv við Dugna Vit mugu øll stremba eftir at gerast grønari, og í hesum sambandi fóru vit í Á fyrr í mánaðinum í eitt spennandi samstarv við Dugna, har vit saman leggja dent á endurnýtslu og umhvørvi. Fyrsti liður í samstarvinum millum Á og Dugna er at royna at endurnýta okkara tilboðsbløð. Í gjárkvøldið avgjørdi Tórshavnar Kommuna at lata Á-handlunum Grønu virðislønina 2017. Matoyðsl er matur, ið kann etast, men sum verður tveittur burtur. Við appini Too Good To Go ber til at minka um matoyðsl við at forða at matur, ið er frískur og kann etast, endar í skrellispannini. Av hesi orsøk vilja vit handa Grønu virðislønina 2017 til Á handlarnar. Tað ljóðar einfalt, og tað er tað eisini, tí í dag riggar appin Too Good Too Go í Føroyum. Appin ger tað lættari fyri brúkaran at keypa mat, sum annars vildi verið tveittur burtur av handlunum–altso matvørur, ið ikki eru seldar áðrenn seinasta søludag. Men hvar kemur appin inn í myndina? Á-handlarnir eru 12 í tali, og hvønn gerandisdag vera serligu posarnir til keyps, og kunnu avheintast ásett tíðarskeið hvønn dagin. GG: posarnir kunnu bert keypast á appini og IKKI inni í handlunum! Nevndin í FFM hevur í ár avgjørt at lata ársins herðaklapp til eina fyritøku, ið hevur gingið á odda at steðga matoyðsli og yvirnýtslu. Handilsfyritøkan var eisini millum tær fyrstu, ið byrjaðu at seta prísin niður á vørum, ið skjótt ganga út. Ofta verður eisini bjóðað ókeypis frukt til barnsligar kundar og ofta verða serligt atlit víst teimum veikastu brúkarunum í samfelagnum. Tað ljóðar einfalt, og tað er tað eisini, tí í næstum verður tað lættari fyri føroyingar at keypa mat, sum annars vildi verið tveittur burtur av handlunum. –Hetta er ein sera týdningarmikil liður í okkara átaki, har vit vilja vera við til at minka matoyðsl í Føroyum, og vit meta, at við at samstarva við Too Good To Go er tað munandi lættari fyri bæði okkum sum fyritøka og okkara kundar at sleppa undan at tveita mat burtur, sigur Henrietta Hammer, marknaðarsamskipari á Poul Hansen. Tað er tó ikki heilt nýtt, at Á handlarnir vilja eggja føroyska brúkaranum at minka um matoyðsl. Hesar vørurnar blivu seldar væl bíligari enn vanligt. Kvinnur gera mest fyri at minka um matoyðsl Hettar verður millum annað staðfest í fyrstu føroysku kanningini um matoyðsl, ið Á handlarnir hava latið gjørt. Ongi tøl eru at finna um matoyðsl í Føroyum, tess vegna vantar ein ítøkilig vitan um hettar evnið. Niðurstøðurnar skulu eftir ætlan geva eina ábending um, hvussu umfatandi trupulleikin viðvíkjandi matoyðsli er í Føroyum. Úrslitini frá fyrstu kanningini kunnu síggjast á matoydsl. fo Vit nýta cookies, fyri at vit kunnu geva tær eina góða tænastu og vísa tær viðkomandi innihald, tá tú vitjar hesa síðu. Hendan heimasíðan brúkar cookies fyri at gera tína brúkarauppliving so góða sum gjørligt, meðan tú ferðast á heimasíðuni. Endamálið við hesi greining er, at vit støðugt kunnu menna og gera upplivingina av heimasíðuni enn betri fyri vitjandi. Hesar verða serliga brúktar til at savna persónsdátur umvegis greiningaramboð, lýsingar og annað innihald á heimasíðuni. Tað er neyðugt at fáa títt samtykki, áðrenn hesar cookies kunnu leggja seg á tín kaga. Hendan síðan brúkar Google Analytics at savna upplýsingar um vitjandi.